
Kárpátaljai Magyar Művelődési Intézet
ЗОБО «Центр підтримки угорської культури»

90202 Beregszász, Széchenyi u. 59 B.

Tel./fax: + 380 3141 42815, e-mail:titkarsag@mekk.uz.ua, kmmi@swi.net.ua  Honlap: www.kmmi.org.ua

_________________________________________________________________________

KMMI Hírlevél II. évfolyam, 15. (33.)  szám. 2010. június 22.

Fontosabb RENDEZVÉNYEK, EGYÉB HÍREK,
2010. június 24., csütörtök, 13.00 óra. Jánosiban, Balazséron a Kárpátaljai Határmenti Önkormányzatok (KHÖT) támogatásával  a polgármesteri hivatal szervezésében kétnyelvű címeres település-köszöntő táblák felavatására kerül sor. A mai napig a Szülőföld Alap támogatásával megvalósult KHÖT-program keretében Tiszabökényben 1, Péterfalván 1, Benében 2, Gúton 2, Kisdobronyban 3, Beregszászban 5 táblát állítottak fel az UMDSZ helyi szervezeteinek kezdeményezésére. Elkészült és kiszállításra került Dercen (2), Csongor (2), Nagypalád (2), Fertősalmás (1), Péterfalva (1) községek táblái is. Eddig összesen 27 tábla készült el.

2010. június 24., csütörtök, 15.00 óra. Beregszász, Európa Magyar Ház. Székelyföldi XI. Lármafa Találkozó. A csíkszeredai küldöttséget Beder Tibor történész, a Julianusz Alapítvány elnöke vezeti. A MÉKK és a KMMI nevében meghívtuk az „Összetartozunk” program 40 tagú székelyföldi közösségének képviselőit Kárpátaljára, baráti kapcsolatok kiépítése és a régió magyar emlékeinek a bemutatására. Célunk, hogy gyümölcsöző kapcsolatok alakuljanak ki a nemzeti összetartozás jegyében a kárpátaljai magyar és székelyföldi civilszervezetek, intézmények képviselői között. 
Részletek a kárpátaljai programból
Június 24., csütörtök
11.00–13.00 Huszt: református templom kertje. Emlékezés az erdélyi származású Petrőczy Kata Szidóniára, az első magyar költőnőre. Házigazda: Józan Lajos református lelkész.

15.00–19.00 Beregszász, Európa Magyar Ház. Székelyföldi Lármafa Találkozó. Megnyitó: Zubánics László, a KMMI elnöke, Dupka György, a MÉKK elnöke. A zenés-irodalmi műsor keretében fellép Filep Anita verséneklő.  

Író-olvasó találkozó, könyvbemutató:

· Vári Fábián László: Jég és korbács. Versek 2002–2010. Írók szakszervezete, Budapest. 

· Nagy Zoltán Mihály: Fogyó fényben. Regény. Intermix Kiadó.

· Bagu Balázs: Az 1848/49-es forradalom és szabadságharc Kárpátalján. Intermix Kiadó.

A könyvek bemutatásában közreműködik Dupka György, Bakos Kiss Károly, Vári Fábián László, Zubánics László, Nagy Zoltán Mihály. Verseket ad elő Bakos Kiss Károly, Juhász Sándor, Lőrincz P. Gabriella. Az eszmecserében részt vesznek a kárpátaljai magyar civilszervezetek, intézmények képviselői.

Június 25.,péntek
08.00–11.00 Munkács: találkozó a munkácsi értelmiség képviselőivel. Házigazda: Kótun Jolán. 

11,30–12.30 Szolyva: A Szolyvai Emlékpark meglátogatása. Házigazda: Vass István.
13.00–16.00 Pihenő és múltidézés a Vereckei hágón. (kirándulás vezető: ifj. Juhász Sándor).
Június 26., szombat
08.00–10.00 Az ungvári vár megtekintése. Házigazda: Fülöp Lajos történész.

Vendégségben a júniusi rendezvényeken
2010. június 25-én (péntek) 16.00 óra. Budapest. A Magyar Művelődési Intézet és Képzőművészeti Lektorátus valamint a Kárpát-medencei Közművelődési Kerekasztal által meghirdetett, „A Csoda Benned Van” pályázat Vers–Ifjúsági kategóriájában a beregszászi BOJCSUK Zsanett harmadik díjat nyert. Az ünnepélyes díjátadásra 2010. június 25-én (péntek) 16.00 órakor kerül sor a Magyar Művelődési Intézet és Képzőművészeti Lektorátus székházának (Budapest Corvin tér 8.) földszinti (a Kaputól jobbra eső) Stúdiójában.

 

2010. június 27. Kisvárda. Kárpátaljai óvodapedagógusok találkozója, továbbképzése az Anyanyelvi Konferencia szervezésében és a MÉKK közreműködésével.

2010. június 27-én és 28-án immár nyolcadik alkalommal kerül megrendezésre a Magyar Polgármesterek Világtalálkozója. Gödöllőre a szervezők az anyaországból, valamint a határon túlról (Kárpátaljáról) is több száz polgármestert várnak, hogy mind a plenáris, mind a szekcióüléseken ismert, neves közéleti személyiségek és polgármesterek számára biztosítják kapcsolatok felvételének, valamint azok ápolásának lehetőségét.

Programajánló júliusban
2010. július 18., vasárnap – az első és a második világháború técsői áldozatai turulos emlékművének felavatása. 
2010. július 16-26. Pomáz. A Magyar Vár Alapítvány az eszenyi  Ritmus néptáncegyüttest is meghívta na nemzetközi néptánc-táborba.

2010. július 16-26. A felvidéki Fornad településen fellép az eszenyi Ritmus néptáncegyüttes is az Égtájak iroda szervezésében.

Ez történt… 
2010. június első felében
2010. május 24 - június 1. Herszonban létesített Európa faluban vendégszerepelt a 12 tagú Ritmus néptáncegyüttes Szabó Tibor koreográfus vezetésével, az Európa napi rendezvény a spanyol és a kijevi magyar nagykövetség szervezésében zajlott le.

2010. június 3–7. Budapest. Ünnepi Könyvhét. A Kárpátaljai Magyar Könyvkiadók sátrában bemutatásra kerültek az Intermix Kiadó új könyvei: Bagu Balázs: Az 1848/49-es  forradalom és szabadságharc Kárpátalján, 2010 –180 oldal, Nagy Zoltán Mihály. Fogyó fényben. Vers-regénytrilógia II. része. 2010 –196 oldal.  
A önyvhét venége volt Vári Fábián László költő Dupka György költő, kiadóvezető. 
Kárpátaljai vonatkzású esemény: az Írók Szakszervezete kiadásában megjelent Vári Fábián László Jég és korbács címmel versek 2002–2010., Brenzovics Marianna: Kilátás c. prózagyűjteménye a pozsonyi Kalligram Kiadó gondozásában.
2010. június 4. A Szegedi József Attila Tudományegyetemen lezajlott az Egyesült Államokban és Kanadában működő egyetemi és főiskolai tanárok nyári fóruma. A kárpátaljai magyarság helyzetéről előadást tartott Dupka György, a MÉKK elnöke.

2010. június 4. Trianoni megemlékezés, felvonulás Budapesten, a Petőfi szobornál, amelynek Tőkés László EP-képviselő volt az ünnepi szónoka. A rendezvényen jelen volt kárpátaljai magyarság küldöttsége is (nagydobronyi, eszenyi népviseletbe öltözött néptáncosok), amelynek díszvendége Szabó Tibor, a Ritmus táncegyüttes művészeti vezetője volt.

            2010. június 8. Vedd, és vidd! Vedd észre, és vidd tovább…e-Kultúra konferencia 2010. A budapesti rendezvény szervezője Magyar Művelődési Intézet és Képzőművészeti Lektorátus volt. A rendezvény mellett került sor a Kárpát-medencei Közművelődési Kerekasztal találkozójára is. A Kárpátaljai Magyar Művelődési Intézetet Dupka György igazgató és Fuchs Andrea  programmenedzser képviselte.

            2010. június 10.  Lendván ünnepélyes keretek között megnyitották a  Magyar Nemzeti Művelődési Intézet felújított Bánffy Központját. A Kárpátaljai Magyar Művelődési Intézetet Zubánics László elnök és Dupka György igazgató képviselte.

2010. június 11. Ukrajnai magyar tudósok találkozójára került sor Antalócon, a Bagolyvárban, ahol többek között figyelemfelkeltő eladást tartott dr. Tóth Mihály, a jogtudományok kandidátusa, Lizanec Péter nyelvész professzor az ungvári magyar kar dékánja és mások.

            2010. június 11. Budapesten a  Károli Gáspár Református Egyetemen A szovjet állami terror intézményei és áldozatai címmel rendezett nemzetközi tudományos konferenciát a Gulágkutatók Nemzetközi Társasága, a KGRE Új- És Jelenkori Magyar Történeti Tanszéke és a Kremlinológiai Intézete. A tanácskozáson Dupka György Gulág-kutató „Erőszakos szovjetizálás Kárpátalján – repressziók, koncepciós perek, kényszermunkatáborok” címmel tartott előadást.

            2010. június 11. A Szabolcs-Szatmár-Bereg Megyei Baráti Társaság „Túl a Tiszán van egy város: Beregszász” (Kilencven évvel Trianon után) címmel civilfórumot szervezett Budapesten. Kárpátalja magyarságáról helyzetelemző előadást tartott Zubánics László, a KMMI elnöke és Dupka György, a MÉKK elnöke.

2010. június 13. A nagyszőlősi központi könyvtár adott otthont a  „Nyelvédesanyánk” – költők, írók vallomásai édes anyanyelvükről című tematikájú programra. Közreműködött Csobolya József énekes-előadóművész (Veszprém).

2010. június 13. Eperfesztivál tartottak a nagyszőlősi járási Szőlősgyulán.

2010. június 13. Nagypaládon megrendezték a tiszaháti fociparádét és a családosok hagyományos találkozóját. A jó hangulatú fórumon ünnepi beszédet mondott Gajdos István, az UMDSZ elnöke, Beregszász polgármestere, Zubánics László, az Ukrajnai Magyar Nemzeti Tanács elnöke, Dupka György, a MÉKK elnöke, a megyei tanács képviselője.

2010. június 13. A munkácsi várban megnyílt Gólya Edit (Gödöllő) grafikus művész kiállítása.

2010. június 17–20. A Vajdasági Magyar Művelődési Intézet szervezésében Zentán és környékén zárult a Kárpátaljai irodalmi és fotóművészeti karaván programsorozata. A bácsfeketehegyi Kozma Lajos Könyvtárban Zubánics László, a KMMI elnöke nyitotta meg a Kárpátaljai kaleidoszkóp címmű  fotóművészeti kiállítást, amelyen a jelenlévők Picur Zoltán, Lőrincz István, Fuchs Andrea (Ungvár), Szajkó Tibor, Zubánics László (Beregszász) alkotásait tekinthették meg. Úgyanitt, továbbá Csókán, a helyi művelődési házban, a zentai gimnáziumban, a zentai Alkotóházban az Együtt című irodalmi-művészeti-kulturális folyóiratot, valamint az Intermix Kiadó legújabb kiadványait, szerzőit Dupka György felelős kiadó mutatta be. Zubánics László író a kárpátaljai magyarság múltjával kapcsolatosan tartott előadást.

2010. június 17–20. Budakalászon megrendezték a Kárpát-medencei Kisebbségi Magyar Közművelődési Civil Szervezetek Fóruma – 10. BUDAKALÁSZI TALÁLKOZÓT. A hagyományos rendezvényen Kárpátaljáról Dupka György, Szanyi Béla és Szabó Tibor,  Majoros Mónika, Ignácz Mária a helyi civilszervezetek képviselői vettek részt.

2010. június 17–20. Benében a Faluház mellett parkban felavatták a Hét Vezér szoborcsoportját, Pintér László sárvári fafaragó alkotásait. A rendezvényt Szuhán András polgármester nyitotta meg. Avató beszédet tartott: Scherczer Károly, a Beregszászi Magyar Konzulátus konzulja, Zubánics László történész, a KMMI elnöke és Dupka György, a MÉKK elnöke. A MÉKK Munkácsy Mihály Képzőművészeti Egyesület nevében Fuchs Andrea titkár és Réti János társelnök egy festményt nyújtott át a település művészetpártoló  polgármesterének.

 2010. június-augusztus  folyamán: A MÉKK Munkácsy Mihály Képzőművészeti Egyesület csoportos kiállítása tekinthető meg a Péterfalvai Képtárban:  Beleny Mihajlo (Ókemence), Puhlik-Beleny Magda (Ókemence), Csernyiga Gyula (Nagybereg), Fuchs Andrea (Ungvár), Harangozó Miklós (Salánk), Homoki Gábor (Péterfalva),  Klisza János (Ungvár), Klisza Krisztina (Ungvár), Lőrincz Katalin (Ungvár), Nigriny Edit (Ungvár), Prófusz Marianna (Beregszász), Réti János (Ungvár), Soltész Péter (Ungvár), Soltész Gabriella (Ungvár), Turák Angéla (Ungvár).  Picur Zoltán, Lőrincz István, Fuchs Andrea (Ungvár), Szajkó Tibor, Zubánics László (Beregszász) 

Összeállította: Dupka György és Zubánics László 

Folyamatos rendezvények, tennivalók:

Folyamatos tennivalók. Közgyűjteményi állománygyarapítás, ukrajnai magyar nyomtatott hungarikumok, hanganyagok gyűjtése, feldolgozása. Közművelődési rendezvények szervezése, koordinálása, szakmai tanácsadás, adatbázis gondozás. Kisebbségkutatási programok koordinálása KMMI-füzetek kiadása. Képzőművészeti kiállítás. Fotókiállítás Könyv- és sajtókiállítás. Együtt c. irodalmi, művészeti és kulturális folyóirat kiadása. Kárpátaljai Magyar Krónika kiadása. Honlap (www.kmmi.org.ua) gondozás, frissítés, adatfeltöltés.

Ön a Kárpátaljai Magyar Művelődési Intézet és a Magyar Értelmiségiek Kárpátaljai Közössége hírlevelét olvassa.

A hírlevél irodalmi, művészeti híreket, információkat tartalmaz. 
A levelezési lista nyilvános, ahhoz bárki csatlakozhat, s bármely tag felvetetheti mások címét.
